CELEX: 62005TN0344
Language: lv
Date: 2005-09-13 00:00:00
Title: lieta T-344/05: Prasība, kas celta 2005. gada 13. septembrī — Grieķijas Republika/Komisija

12.11.2005   
            
            
               LV
            
            
               Eiropas Savienības Oficiālais Vēstnesis
            
            
               C 281/30
            
         Prasība, kas celta 2005. gada 13. septembrī — Grieķijas Republika/Komisija
   (lieta T-344/05)
   (2005/C 281/56)
   Tiesvedības valoda — grieķu
   Lietas dalībnieki
   
      Prasītāja: Grieķijas Republika (pārstāvji — Joannis Halkiass [Ioannis Chalkias] un Eleni Svolopulu [Eleni Svolopoulou])
   
      Atbildētāja: Eiropas Kopienu Komisija
   Prasītājas prasījumi:
   
               —
            
            
               atcelt vai grozīt apstrīdēto Komisijas 2005. gada 15. jūlija lēmumu, ar ko no Kopienas finansējuma izslēdz atsevišķus dalībvalstu izdevumus, kurus tās attiecinājušas uz Eiropas Lauksaimniecības virzības un garantiju fonda (ELVGF) Garantiju nodaļu (1);
            
         
               —
            
            
               piespriest Komisijai atlīdzināt visus tiesāšanās izdevumus.
            
         Pamati un galvenie argumenti
   Komisija, uzsākot grāmatojumu noskaidrošanu saskaņā ar Padomes Regulu (EEK) Nr. 729/70 (2), no Kopienu finansējuma izslēdza atsevišķus Grieķijas Republikas izdevumus piemaksu par dzīvniekiem veidā — ekstensifikācijas maksājumus, piemaksas augļu un dārzeņu, kā arī laukaugu nozarē.
   Prasītāja vēlas panākt šī lēmuma atcelšanu, vispirms apgalvojot, ka jebkura grāmatojumu noskaidrošanas procedūra nav spēkā, jo ir pārkāpts Regulas (EK) Nr. 1258/1999 (3) 7. pants kopā ar Regulas (EK) Nr. 1663/1995 (4) 8. pantu, ņemot vērā to, ka divpusējās apspriedes un saziņa starp prasītāju un Komisiju neattiecās arī uz tādu izdevumu precīzu novērtēšanu, kurus varētu izslēgt, kaut arī izslēgtie izdevumi ir veikti vēl pirms 24 mēnešu laika posma, ko skaita līdz Komisijas rakstiskā paziņojuma izdarīšanai. Pēc prasītājas domām 24 mēnešu laika posms sākas daudz vēlāk, nekā to uzskata Komisija.
   Attiecībā uz ekstensifikācijas maksājumu korekcijas likmi 100 % apmērā, prasītāja apšauba Komisijas veikto faktisko apstākļu vērtējumu un vaino to par pieļautu kļūdu faktos un apstrīdētā lēmuma pamatojuma nepietiekamību. Prasītāja turklāt uzskata, ka nosakot korekcijas likmi 100 % apmērā nav ievērotas Komisijas 1997. gada 23. decembra dokumenta Nr. VI/5330/97 pamatnostādnes, ka šī likme nav pamatota un ir acīmredzami nesamērīga, jo to nevar saistīt ar Komisijas diskrecionārās varas pareizu izmantošanu.
   Attiecībā uz korekciju laukaugu nozarē, prasītāja apstrīd Komisijas vērtējumu, saskaņā ar kuru nav ievērota Regula (EK) Nr. 3508/1992 (5), jo nav atzīti lauksaimniecībā izmantojamās zemes gabali. Prasītāja turklāt uzskata, ka saistībā ar administratīvām kontrolēm un kontrolēm uz vietas tā ir pilnībā ievērojusi Regulas (EK) Nr. 2419/2001 (6) 15. pantu. Tā arī atsaucas uz pamatojuma nepietiekamību un samērīguma principa neievērošanu.
   Visbeidzot attiecībā uz korekciju augļu un dārzeņu nozarē, prasītāja uzskata, ka Komisija ir kļūdaini interpretējusi Regulas (EK) Nr. 1169/1997 (7) 20. panta 5. un 7. punktu. Jebkurā gadījumā prasītāja apšauba šīs apstrīdētā lēmuma nodaļā norādīto pamatojumu un atsaucas uz samērīguma principa pārkāpumu.
   
      (1)  OV L 188, 20.07.2005., 36. lpp.
   
   
      (2)  Padomes 1970. gada 21. aprīļa Regula (EEK) Nr. 729/70 par kopējās lauksaimniecības politikas finansēšanu (OV L 94, 28.04.1970., 13. lpp.)
   
      (3)  Padomes 1999. gada 17. maija Regula (EK) Nr. 1258/1999 par kopējās lauksaimniecības politikas finansēšanu (OV L 160, 26.06.1999., 103. lpp.)
   
      (4)  Komisijas 1995. gada 7. jūlija Regula (EK) Nr. 1663/95, ar ko nosaka sīki izstrādātus noteikumus par to, kā piemērot Padomes Regulu (EEK) Nr. 729/70 attiecībā uz ELVGF Garantiju nodaļas grāmatojumu noskaidrošanas procedūru (OV L 158, 08.07.1995., 6. lpp.)
   
      (5)  Padomes 1992. gada 27. novembra Regula (EEK) Nr. 3508/92, ar ko izveido integrētu administrācijas un kontroles sistēmu konkrētām Kopienas atbalsta shēmām (OV L 355, 05.12.1992., 1. lpp.)
   
      (6)  Komisijas 2001. gada 11. decembra Regula (EK) Nr. 2419/2001, ar ko nosaka sīki izstrādātus noteikumus integrētās administrācijas un kontroles sistēmas piemērošanai konkrētām Kopienas atbalsta shēmām, kas izveidotas ar Padomes Regulu (EEK) Nr. 3508/92 (OV L 327, 12.12.2001., 11. lpp.)
   
      (7)  Komisijas 1997. gada 26. jūnija Regula (EK) Nr. 1169/97, ar ko nosaka sīki izstrādātus noteikumus par to, kā piemērot Regulu (EK) Nr. 2202/96, ar ko ievieš Kopienas atbalsta shēmu noteiktu citrusaugļu ražotājiem [neoficiāls tulkojums] (OV L 169, 27.06.1997., 15. lpp.)